D:\תמונות\לוגו ספיר.JPG

המכללה האקדמית ספיר

המחלקה לתרבות, יצירה והפקה

**הרפתקאות אליס בארץ הפלאות**

עבודת אמצע סמסטר

קורס: המצאת הילדות: ילדים בראי ההיסטוריה ב'

המרצה: ד"ר תמי רזי

המתרגלת: גב' עירית לוריא

מגיש: אביב פטר 300427507

תאריך: 22.5.13, סמסטר ב', תשע"ג

היצירה אותה בחרתי לנתח היא: "הרפתקאות אליס בארץ הפלאות" שנכתבה בשנת 1862, בידי לואיס קרול. הספר נכתב בשיאה של התקופה הוויקטוריאנית ובעיצומו של הגל השני של המהפכה התעשייתית. בנקודת זמן היסטורית זו התרחשו תמורות רבות ביחס לילדים ובתפיסת הילדות בכלל. במקביל ובעקבות כך נחשבת התקופה לתור הזהב של ספרות הילדים, במסגרתה נוצרו יצירות קנוניות רבות "שהרפתקאות אליס בארץ הפלאות", היא מהחשובות שבהן. עלילת הספר מתמקדת במסעה המדומיין של הגיבורה, אליס בעולם קסום וחידתי בו היא פוגשת יצורים שונים ומשונים( ליטוין, 1997, שביט, 1996).

בחיבור זה אבקש לעמוד על שינויים אלו תוך בחינה וניתוח המאפיינים הספרותיים, התרבותיים והחברתיים שעולים מהיצירה. היא תבחן כפי שהיא, כטקסט עמוק ומורכב המאיר באור חדש ושונה את התקופה שבה נכתב. נקודת ההנחה הבסיסית תהיה שהילדות והנערות הינן מושגים תרבותיים- חברתיים המשתנים ללא הרף ותלויים מהותית בזמן ובמקום ספציפיים(רזי, 2002).

תמה ראשונה אותה אבחן היא תפיסות מין ומיניות שרווחו בתקופה. הטקסט הנדון הוא אמביוולנטי במהותו, כזו היא גם התקופה שבא נכתב שתאפיינה במסרים סותרים, ודו משמעותיים. "עולם" מהוגן כלפי חוץ ורוחש יצרים מתחת לפני השטח( רזי,2002 , שביט, 1996). בתקופה הוויקטוריאנית התרחש מהלך שבו מצד אחד הפכו הילדים ליצורים מינים ומקביל הוכחשה הנחה זו(רזי, 2002). המיניות הנשית נעשתה נסתרת ומושתקת, הבתולין הנקי והזך שמגלמת בתוכה הילדה הוויקטוריאנית הפך למושא תשוקה מוכמן מעיני הנראות הציבורית אך קיים מאד בפנטזיות החבויות של בני התקופה( ליטוין, 1997).

בטקסט לא מתקיים עיסוק ישר ומידי במיניות של אליס, אולם בקריאה מעמיקה ופרשנית ניתן לומר שהעיסוק המוגבר בממדי גופה הוא מטונימי לתפיסות הילדה הוויקטוריאנית בכלל. אליס קטנה וגדלה ללא הפסק, פעם קטנה מידי ובחלוף רגעים ספורים הופכת באחת לישות מוגזמת בגודלה. הגיבורה מעולם לא נמצאת בגודל "הנכון", ומדגימה בגופה הלכה למעשה את הבלבול שרווח בתקופה בין ילדה לנערה. התקיים דיסוננס מתמיד בניסיון להגדיר ולתחם את תקופות התפתחות השונות. בלבול זה הווה כר פורה לעיסוק חסר מנוח בהיבטים הפיזיים של הנערה הוויקטוריאנית שאליס מהווה במובנים רבים את המודל שלה(רזי, 2002).

היבט נוסף שבולט בספר הוא הבחירה בדמות של גיבורה- ילדה ולא גיבור כפי שהיה נהוג. קרול במהלך מודע בוחר לנטוע בלב יצירתו ילדה "טובה" בת המעמד הבורגני המשכיל. בחירה זו הופכת את הטקסט לחתרני ומתריס. מילדות- נערות בפרט ומנשים בכלל היה מצופה להיות עדינות, מכילות וטהורות. מבנים מנגד היה מצופה להיות אקטיביים, ולהניע את גלגלי חייהם באופן עצמאי, לרכוש השכלה ולפתח גישה שאפתנית לחיים(רזי, 2002, שביט ,1996).

אליס, הילדה עומדת במרכז ההתרחשות ומניעה את העלילה. את מסע החניכה שלה היא עוברת לבד בלי יד גברית מכוונת. היא עצמאית, דעתנית אקטיבית וכנה. לכל אורך הסיפור מביעה את דעתה ולא חוסכת ביקורת מהניכרים בדרכה. מרכיב אישיותי מובהק נוסף שבולט אצלה הוא השובבות והפעלתנות המיוחסים לבנים- זכרים. מאפיינן זה בא לידי ביטוי במיוחד בפרק השמיני, " מגרש הקרוקט של המלכה". במהלכו מתרחש משחק קרוקט משונה. אליס משתלבת היטיב במשחק, מגלה תושייה ומהירה לתפוס ולהבין את המתרחש( קרול, 1997).על אף כל הייצוגים הייחודים שפורטו לעיל קרול, כסופר טעון בלי הפרד בהלכי הרוח של התקופה. דמותה של אליס מיוצגת גם כמנומסת וכמי שמקבלת במבונים מסוימים את תפקידה המהוגן והמרצה של הנערה הוויקטוריאנית. דוגמא לכך שכמוה רבות בספר ניתן למצוא בפרק 6 " חזרת ופלפל"( קרול, 1997). " *תגידי לי בבקשה*, *אמרה אליס בחשש מה, כי לא הייתה בטוחה אם זה מנומס מצדה לדבר ראשונה*..." ( קרול, שם, עמ' 66).

התמה השנייה שתבחן היא זאת החינוכית- דידקטית, גם כאן טעון הטקסט משמעות אמביוולנטית. בתקופה הוויקטוריאנית רווחה התפיסה שספרות המיועדת לילדים חייבת לכלול בתוכה מסרים דידקטיים, כאלו המקדמים תפיסה שמרנית ומהוגנת. סוגה זו התאפיינה בכך שהעמידה במרכזה מספר "יודע כל", המוביל את העלילה בתלמים החרושים של המוכר והמצופה. הסיפור נתפס ככלי נוסף ומשמעותי להעברה והטמעה של ערכי התקופה. "הרפתקאות אליס בארץ הפלאות" הוא טקסט ייחודיי ופורץ דרך גם בכך שהוא נמנע במכוון מלהתוות קן ברור וחינוכי. המספר אינו "יודע כל", הדמויות הדמיוניות הם ייחודיים ורחוקות מאד מלהיות חינוכיות( המלכה והמלך כדוגמא מובהקת). אמצעי נוסף החותר תחת המוסכות הוא תיאור החלל והזמן, גם כאן לא ניתן להשליך על "העולם האמתי" בניגוד למקובל במעשייה הדידקטית(שביט, 1996).

סוגיה נוספת הקושרת בין הסוגיה המגדרית לחינוכית , היא השכלתן של נערות בנות המעמד הבורגני. במהלך המחצית השנייה של המאה התשע עשרה הלכה וגדלה ההשכלה בקרב נשים. ההשכלה שימשה על פי רוב כאמצעי "גנדור" נוסף של הנערה ויקטוריאנית, שאמור לעזור לה למשוך מחזרים ולהפוכה לאשת שיחה מסורה וקשובה לבעלה( רזי, 2002). כחלק מהמגמה רווחו מאד ספרי הדרכה לנשים, המתמקדים בכך שהלימוד וההשכלה מסוכנים לאשה ופוגעים בגופה ומפרים את ההרמוניה הנשית, עד כדי פגעיה אברי הרבייה הנשיים( רזי, שם).

הטקסט הקרולי מתייחס לתפיסות אלו באופן פארודי. אליס מפגינה את ידענותה גם כשאין מי שיאזין לה, היא "משחקת" את התפקיד המגדרי גם כשאין לה מאזינים כלל( קרול, 1997, עמ' 15). היא ממשכיה להתנהג על פי מה שלמדה במערכת החינוך הוויקטוריאנית, המהוגנת אך מגלה שוב ושוב "שבארץ הפלאות" החוקים והנורמות שונים בתכלית. ההשכלה שרכשה והידע כיצד לנהוג אינם תקפים בעוולם אליו נקלעה. מנגד אליס לא מגלה נחיתות פיזית או רגשית. הדברים הרבים שהיא לומדת במסעה לא רק שלא פוגעים בגופה או ברוחה אלא אף מפרים ומקדמים אותה. הרחק מהמרחב הביתי "המעקר", אליס הולכת ומתפתחת עם העלילה. "הסכנה" אליבא דא קרול היא לא בלימוד ובהתפתחות אלא בשינון סכמתי של עובדות( מרכז כדור הארץ וכדומה), ובפחד קמאי בפני היצירתיות ופריצת הגבלות של הנערה הוויקטוריאנית.

העיסוק הכפייתי של הוויקטוריאניים בגוף הילדה- נערה, היה טעון בנוסף משמעות מעמדית. נבירה אין סופית בגבולות ובהגדרות של שיח זה, באה לענות על הצרכים של המעמד הבורגני להגדיר ולבדל עצמו כשונה ונעלה על מעמד הפועלים החייתי והנבער(רזי, 2002). ביצירה מושמת אליס במרכז. קרול מחבר "העליסות", חיבב כל חייו ילדות ואליס לידל, ילדה שהכיר היוותה את ההשראה שלו ליצירות שכתב. בנוסף גם היה צלם שנהג לצלם ילדות, ובאופן גורף העדיף את חברתן על זו של מבוגרים וילדים בנים(ליטוין,1997). ביחסים בינו לאליס ולילדות צעירות בכלל ניתן לראות כיצד ממרכז עליו העיסוק באליס וגופה את כל חרדותיו ומהוויים הגלויים והסמויים. קרול מרצה מוערך ודמות ויקטוריאנית ארכיטיפית, מושפע מאד מהלכי הרוח של התקופה. גם אליו חודרות בלי משים אותם חרדות מתעוררות מפני מעמדות אחרים ופני נשים בוגרות ומיניות המסמלות את מעמד הפועלים( רזי, 2002). היחס הדו משמעי וערכי שרווח בתקופה הוא זה שבו קרול בורא ומתייחס לאליס הספרותית בת דמותה של הילדה "האמתית". סמל תמימות וטוהר ילדי מחד ותאוות מיניות רומנטיות מאידך(ישנם עדויות שקרול ביקש להינשא לאליס ונהנה בשלילה). כך בא לידי ביטוי היחס המשתנה של החברה האנגלית לגיל ההסכמה של נשים ועיסוקם בזנות( רזי , 2002, שביט 1996).

לסיכום, "הרפתקאות אליס בארץ הפלאות", הוא מהטקסטים המפורסמים והמדוברים בהיסטוריה של תרבות המערב(ליטוין, 1997). נכתבו ונאמרו עליו תלי תילים של פרשניות והוא ממשיך להיות מושא למחקר ועניין. בעבודה זו נעשה ניסיון להאיר את היצירה באור היסטורי-תרבותי, ולדון בא בהקשר של התקופה שבא נכתבה. הדיון עסק בהיבטים מגדרים, מעמדיים, וספרותיים בהקשרם הספציפי. החברה הוויקטוריאנית המהוגנת והקפוצה כלפי חוץ המסתירה ברבדיה הנסתרים עולם רועש וגועש, כך גם היצירה המכוננת שחיבר לואיס קרול. *" בכל דבר יש* *מסר אם רק יודעים לגלות אותו*"( קרול, 1997, עמ' 103). היוצר אולי לא כיוון לכך שיפרשו עד אין סוף את כתביו, אך ליצירה גדולה ועמוקה מסתבר חיים משלה.

ביבליוגרפיה:

ליטויין, ר'(1997). אחרית דבר בתוך: "הרפתקאות אליס בארץ הפלאות". בני ברק: הקיבוץ המאוחד\ ספרי סימן קריאה. עמ' 149-214.

קרול, ל'(1997). הרפתקאות אליס בארץ הפלאות: הספר המוער. בני ברק: הקיבוץ המאוחד\ ספרי סימן קריאה.

רזי, ת'(2002). אליס מחוץ לגן הקסום: גופה של הנערה הוויקטוריאנית. זמנים, 78,עמ' 49-60.

שביט, ז'(1996). מעשה ילדות: מבוא לפואטיקה של ספרות ילדים. תל אביב: האוניברסיטה הפתוחה. עמ' 201-263.